section_heading: Poljska
paragraph_text: U lipnju 1961. Poljskoj je dostavljen prvi MiG-21F-13. U razdoblju od 1962. do 1963. dostavljeno je još 24 primjerka te varijante. Svi ti lovci povučeni su 1971. godine, dok je preostalih 12 modela prodano Siriji 1973. godine. 1964. dostavljeno je 84 MiG-21PF, dok je posljednji primjerak tog modela povučen u prosincu 1989. godine. Također, zemlji je isporučeno i 162 MiG-21PFM. Od tih modela, njih 12 je modificirano kao nuklearna varijanta te su koristili oznaku MiG-21PFMN, dok su ostali koristili oznaku MiG-21PFMA. Svi ti avioni su povučeni sredinom 1990-ih, dok su "nuklearni modeli" povučeni 1989.